1 . Skólastjóri er ábyrgur fyrir stofnum matsteymis að hausti og situr fundi eftir því sem þörf krefur . 2 . Í matsteymi skal ávallt sitja a.m.k. einn stjórnandi sem situr alla fundi teymisins . 3 . Skólastjóri skipar verkefnastjóra teymisins sem stýrir matsvinnunni . 4 . Skólastjóri skipar auk þess þrjá til sex fulltrúa í matsteymi til eins árs í senn og hefur heimild til að velja þá sem í því sitja . Æskilegt er að í matsteymi séu fulltrúar sem flestra starfssviða innan skólans , s.s. a . Skólaliðar , húsvörður b . Kennari í Hjalla , Digranesi c . Kennarar úr nýbúadeild , sérkennslu , sérdeild 5 . Skólastjóri getur auk þess óskað eftir því að foreldri / foreldrarar og / eða nemandi / nemendur sitji í matsteymi og hefur heimild til að velja þá fulltrúa . 6 . Öllum er heimilt að óska eftir því að taka þátt í matsteymi en það er skólastjóri sem ákveður endanlega hvaða aðilar eru valdir í matsteymi hverju sinni . 7 . Við val á aðilum í matsteymi skal hafa í huga eftirfarandi : a . Að þeir sem valdir eru til að sitja í matsteymi vilji vinna matsvinnuna . b . Að hópurinn hafi „ sameiginlega “ yfirsýn og að í hópnum sé víðtæk þekking , t.d. hvað varðar skólastarfið , gagnaúrvinnslu og skýrslugerð . c . Að í hópnum séu aðilar sem virði hvern annan , treysti hver öðrum og beri hag skólans fyrir brjósti . d. Að í hópnum séu aðilar sem sé treystandi fyrir viðkvæmum trúnaðarupplýsingum og gæti þagmælsku gagnvart þeim upplýsingum . 8 . Þátttakendur í matssteymi þekkja hlutverk matsteymis og eru tilbúnir að leggja á sig þá vinnu sem fylgir því að starfa í teyminu . 9 . Ef aðstæður breytast hjá þátttakanda í matsteymi og hann sér ekki fram á að geta sinnt verkefnum sínum sem skyldi ber honum að tilkynna það til skólastjóra eða verkefnastjóra og getur skólastjóri þá leyst hann frá störfum og valið annan í hans stað ef þörf er á . 10 . Þátttakendur í matsteymi ber að kalla til viðeigandi sérfræðinga einstakra matsþátta þegar við á . 11 . Matsteymi leggur einungis mat á þá þætti skólastarfsins sem samþykkt matsáætlun segir til um samkvæmt fyrirliggjandi og áreiðanlegum gögnum . 12 . Matsteymi hefur ekki lokið störfum fyrr en matsskýrslu skólaársins hefur verið skilað til skólastjóra .